wickkiey/tamil-wikipedia-chunked huggingface dataset:
# நரகுந்தா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | அதிவெப்பகௌடா சித்தன்னகௌடா பாட்டீல் | இந்திய தேசிய காங்கிரஸ் |
| 1962 |  |  |
| 1967 | டி. ஆர். வீரப்பா |  |
| 1972 | ஜெ. ஒய். வெங்கப்பா |  |
| 1978 | போஜ்ராஜ் ராமசந்திரப்பா பாட்டீல் | இந்திரா காங்கிரஸ் |
| 1983 | பசவரட்டி ரங்காரட்டி யவகல் | ஜனதா கட்சி |
| 1985 |  |  |
| 1989 | சித்தன்னகௌடா பக்கீரகௌடா பாட்டீல் | இந்திய தேசிய காங்கிரஸ் |
| 1994 | பசவரட்டி ரங்காரட்டி யவகல் | ஜனதா தளம் |
| 1999 | இந்திய தேசிய காங்கிரஸ் |  |
| 2004 | சந்திரகாந்தகௌடா சன்னப்பகௌடா பாட்டீல் | பாரதிய ஜனதா கட்சி |
| 2008 |  |  |
| 2013 | பசவரட்டி ரங்காரட்டி யவகல் | இந்திய தேசிய காங்கிரஸ் |
| 2018 | சந்திரகாந்தகௌடா சன்னப்பகௌடா பாட்டீல் | பாரதிய ஜனதா கட்சி |
| 2023 | } |  |
# உமா பெம்மாராஜு

**உமா தேவி பெம்மாராஜு** ( மார்ச் 31, 1958 - 8 ஆகஸ்ட் 2022) ஒரு இந்திய-அமெரிக்க பத்திரிகையாளர் மற்றும் தொலைக்காட்சி தொகுப்பாளர் ஆவார். ஃபாக்ஸ் நியூஸ் கேபிள் நெட்வொர்க்கின் 1996 பிரீமியரில் அசல் தொகுப்பாளர்களில் ஒருவராக இருந்தார். பெம்மராஜு, இந்தியாவில் பிறந்து, டெக்சாஸின் சான் அன்டோனியோவில் வளர்ந்தவர், நியூயார்க்கில் உள்ள ஃபாக்ஸ் நியூஸிற்காக "அமெரிக்காவின் செய்தித் தலைமையகம் ஃபாக்ஸ் நியூஸ் இன் நேரலைத் தொகுப்பாளராக இருந்தார். மேலும், இவர் ப்ளூம்பெர்க் நியூஸுக்காகவும் அறிக்கை செய்தார்.
# உமா பெம்மாராஜு

## ஆரம்ப கால வாழ்க்கை

பெம்மாராஜு இந்தியாவின் ஆந்திரப் பிரதேசத்தில் உள்ள ராஜமுந்திரியில் பிறந்தார், மேலும் அமெரிக்காவின் டெக்சாஸில் உள்ள சான் அன்டோனியோவில் வளர்ந்தார். டெக்சாஸில் உள்ள டிரினிட்டி பல்கலைக்கழகத்தில் அரசியல் அறிவியலில் இளங்கலை கலைப் பட்டம் பெற்றார்.
# உமா பெம்மாராஜு

## தொழில்

பெம்மாராஜுவின் ஆரம்பகால தொலைக்காட்சி வாழ்க்கையானது அவரது சொந்த மாநிலமான டெக்சாஸில் கே.இ.என்.எஸ். - டி.வி. மற்றும் சான் அன்டோனியோ எக்ஸ்பிரஸ்-நியூஸ் செய்தித்தாளில் தயாரிப்பாளராகவும் நிருபராகவும் டிரினிட்டி பல்கலைக்கழகத்தில் படித்துக் கொண்டிருக்கும் போது தொடங்கியது. இவர் தனது கல்லூரி செய்தித்தாளின் ஆசிரியராகவும் பணியாற்றினார். அடுத்ததாக டல்லாஸில் உள்ள கே.டி.வி.டி.-11 க்கு, செய்தி தொகுப்பாளராகவும், நிருபராகவும், பின்னர் பால்டிமோரில் உள்ள டபிள்யூ.எம்.ஏ.ஆர். - டி.வி. க்கு சென்று எம்மி விருதை வென்றார். பால்டிமோரில் இருந்து, இவர் பாஸ்டனில் உள்ள மேலும் இரண்டு தொலைக்காட்சி நிறுவனங்களில் பணிபுரிந்தார்.  
அக்டோபர் 1996 இல் நெட்வொர்க் தொடங்கப்பட்டபோது பெம்மாராஜு அசல் ஃபாக்ஸ் நியூஸ் குழுவின் ஒரு பகுதியாக இருந்தார். நெட்வொர்க்கில் பல்வேறு செய்தி நிகழ்ச்சிகளை தொகுத்து வழங்கியுள்ளார் மற்றும் பல சிறப்பு நிகழ்ச்சிகளை தொகுத்து வழங்கியுள்ளார். இவர் தலாய் லாமாவிலிருந்து விண்வெளி வீரர் எட்வின் ஆல்ட்ரின் , ஜோயல் ஓஸ்டீன், கார்லி சிமன், டோனால்ட் டிரம்ப் , ஹூபி கோல்ட்பர்க்,, சேரா பேலின், டி.சி. - இன் செனட்டர்கள் மற்றும் காங்கிரஸின் தலைவர்கள் ஆகியோருடன் நேர்காணல் செய்துள்ளார். "பாஸ்டன்' பத்திரிகையின் சிறந்த தொகுப்பாளர்" என்று அழைக்கப்பட்டார். மேலும், இவர் தலாய் லாமாவின் உயர்மட்ட செய்தி தயாரிப்பாளர்களையும் பேட்டி கண்டார். உமா பெம்மாராஜு தனது அறிக்கை மற்றும் புலனாய்வு இதழுக்காக எண்ணற்ற எம்மி விருதுகளைப் பெற்றுள்ளார். இவரது தொழில் வாழ்க்கையில் பெற்ற மற்ற மரியாதைகள் பின்வருமாறு குறிப்பிடப்பட்டுள்ளது. அறிக்கையிடலுக்கான டெக்சாஸ் ஏபி விருது, அமெரிக்காவின் பிக் சிஸ்டர்ஸ் ஆர்கனைசேஷன் வழங்கும் தி வுமன் ஆஃப் அச்சீவ்மென்ட் விருது மற்றும் வுமன் இன் கம்யூனிகேஷன்ஸ் வழங்கும் மேட்ரிக்ஸ் விருது போன்றவை ஆகும்.  
டிரினிட்டி உடனான பரிமாற்றத் திட்டத்தின் ஒரு பகுதியாக ஒரு வருடம் சர்வதேச உறவுகளைப் படிக்கும் அமெரிக்கப் பல்கலைக்கழகத்திலும் இவர் பயின்றார்.
# உமா பெம்மாராஜு

## இறப்பு

உமா பெம்மாராஜு ஆகஸ்ட் 8, 2022 அன்று நியூயார்க்கில் உள்ள ஓசினிங்கில் உள்ள தனது வீட்டில் இறந்தார். இறப்புக்கான காரணம் வெளியிடப்படவில்லை.
# நாட்டு கெளுத்தி மீன்

## உணவுப் பழக்கம்

இந்த மீன் பொதுவாக நீர்வாழ் பூச்சிகள், கொசுப்புழுக்கள், சிறிய இறால், அழுகிய கரிமப் பொருட்களை விரும்பி உண்ணும்.
# நாட்டு கெளுத்தி மீன்

## இனப்பெருக்கம்

இவை ஆண்டில் மே முதல் ஆகத்து வரையிலான காலத்தில் இனப்பெருக்கம் செய்கின்றன. ஆனால் சூன்-சூலை பருவத்தில் உச்ச கட்டத்தில் இனப்பெருக்கம் செய்கின்றன. ஒரு வயது வந்த மீன் இனப்பெருக்கப் பருவத்தில் சராசரியாக சுமார் 13,000-39,000 முட்டைகள் இடும்.முட்டைகள் ஒட்டக்கூடியதாகவும், கிரீம் நிறத்தில் இருக்கும்.
# நாட்டு கெளுத்தி மீன்

## வங்கதேசத்தில் தற்போதைய நிலை

பன்னாட்டு இயற்கை பாதுகாப்பு சங்கத்தின் செம்பட்டியலிலின்படி (2000) இந்த இனம் வங்கதேசத்தில் இன்னும் அச்சுறுத்தலுக்கு ஆளாக்கபடவில்லை.
# நாட்டு கெளுத்தி மீன்

## குறிப்பு

</references>
# ஜெயவந்திபென் மேத்தா

**ஜெயவந்திபென் மேத்தா** (*Jayawantiben Mehta*)(20 திசம்பர் 1938 - 7 நவம்பர் 2016) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக இருந்தார்.
# ஜெயவந்திபென் மேத்தா

## மாநகர உறுப்பினர்

ஜெயவந்திபென் மேத்தா 1962-ல் அரசியலில் நுழைந்தார். 1968-ல் நடைபெற்ற பெருநகரமும்பை மாநகராட்சி தேர்தலில் போட்டியிட்டு பகுதி உறுப்பினராகத் தேர்ந்தெடுக்கப்பட்டார். தொடர்ந்து, மீண்டும் தேர்ந்தெடுக்கப்பட்டு, 10 ஆண்டுகள் மாநகராட்சி உறுப்பினராகப் பணியாற்றினார்.
# ஜெயவந்திபென் மேத்தா

## சட்டமன்ற உறுப்பினர்

1975-ல் பிரகடனப்படுத்தப்பட்ட அவசரநிலையின் போது, ஜெயவந்திபென் மேத்தா 19 மாதங்கள் சிறையிலிருந்தார். ஜெயவந்திபென் 1978-ல் மகாராட்டிர சட்டமன்றத்திற்கு ஓபரா ஹவுஸ் தொகுதியிலிருந்து தேர்ந்தெடுக்கப்பட்டு 1985 வரை இரண்டு முறை பணியாற்றினார்.
# ஜெயவந்திபென் மேத்தா

## மக்களவை உறுப்பினர்

1989-ல் ஜெயவந்திபென் மேத்தா முதன்முதலில் மக்களவைக்கு தேர்ந்தெடுக்கப்பட்டார். பின்னர் 1996 மற்றும் 1999ஆம் ஆண்டுகளில் இவர் மீண்டும் தேர்ந்தெடுக்கப்பட்டார். 1999 முதல் 2004 வரை வாஜ்பாய் அரசாங்கத்தில் மின்துறை அமைச்சராக இருந்தார்.  
ஜெயவந்திபென் மேத்தா 1989-ல் ஒன்பதாவது மக்களவையில் வடகிழக்கு மும்பை மக்களவைத் தொகுதியினையும், 1996 மற்றும் 1999-ல் 11வது மற்றும் 13வது மக்களவையில் தெற்கு மும்பை மக்களவைத் தொகுதியினையும் பிரதிநிதித்துவப்படுத்தினார்.
# ஜெயவந்திபென் மேத்தா

## பாஜக பணி

ஜெயவந்திபென் 1991 முதல் 1995 வரை பாஜகவின் மகளிர் அணித் தலைவராகவும், 1993 முதல் 1995 வரை பாரதிய ஜனதா கட்சியின் துணைத் தலைவராகவும் பணியாற்றினார்.
# ஜெயசிறீ ராய்ஜி

**ஜெயசிறீ நைஷாத் ராய்ஜி** (*Jayashri Raiji*)(1895-1985) என்பவர் இந்திய விடுதலை ஆர்வலர், சமூக சேவகர், சீர்திருத்தவாதி மற்றும் அரசியல்வாதி ஆவார். இவர் தென்மத்திய மும்பை மக்களவைத் தொகுதியின் முதலாவது மக்களவை உறுப்பினராக இருந்தார்.
# ஜெயசிறீ ராய்ஜி

## ஆரம்ப கால வாழ்க்கை

ஜெயசிறீ 1895ஆம் ஆண்டு அக்டோபர் 26ஆம் தேதி சூரத்தில் சர் மனுபாய் மேத்தாவிற்கு மகளாகப் பிறந்தார். மேலும் இவர் தனது உயர் படிப்பினை பரோடா கல்லூரியில் பயின்றார்.
# ஜெயசிறீ ராய்ஜி

## பணி

தனது சமூகப் பணிக்காக அறியப்பட்ட ராய்ஜி 1919-ல் பாம்பே மாகாண மகளிர் குழுவின் தலைவரானார். ஒத்துழையாமை இயக்கத்தின் போது (1930), ஜெயசிறீ வெளிநாட்டுப் பொருட்களை விற்கும் கடைகளை முற்றுகையிட்ட போராட்டத்தில் கலந்து கொண்டார். வெள்ளையனே வெளியேறு இயக்கத்தின் போது (1942) பிரித்தானிய அதிகாரிகளால் ஆறு மாதங்கள் சிறையில் அடைக்கப்பட்டார். சுதேசி பொருட்களைத் தத்தெடுப்பதை ஊக்குவிப்பதற்காக, கண்காட்சிகளை நடத்தவும், பெண்கள் கூட்டுறவு அங்காடிகளை அமைக்கவும் இவர் உதவினார். இந்தியக் குழந்தைகள் நலக் குழுவின் நிறுவன உறுப்பினர்களில் இவரும் ஒருவர். 1980ஆம் ஆண்டில், பெண்கள் மற்றும் குழந்தைகளின் மேம்பாடு மற்றும் நலனுக்கான ஜம்னாலால் பஜாஜ் விருது இவருக்கு வழங்கப்பட்டது.
# ஜெயசிறீ ராய்ஜி

## தனிப்பட்ட வாழ்க்கை

ஜெயசிறீ 1918-ல் என். எம். ரைஜியை மணந்தார். இந்த இணையருக்கு நான்கு குழந்தைகள் உள்ளனர்.
# இலியா திசுகின்

**இலியா திசுகின்** (பிறப்பு **லியோனார் பீட்ரிஸ் திசுகின் பாவ்லோவிச்** ; அக்டோபர் 27, 1950) என்பவர் அர்ஜென்டினா பத்திரிகையாளர் மற்றும் அசோசியாகோ பாலாசு ஏதெனா (Associação Palas Athena) நிறுவனர் ஆவார். இவர் பிரேசிலிய அரசு சார்பற்ற அமைப்பின் பரோபகாரி ஆவார்.  
"கடந்த நான்கு தசாப்தங்களாக அமைதி மற்றும் அகிம்சையின் காந்திய விழுமியங்களை ஊக்குவிப்பதில் தீவிரமாக ஈடுபட்டதால்" 2020ஆம் ஆண்டில், இந்தியாவின் நான்காவது உயரிய குடிமகன் விருதான பத்மசிறீ விருது இவருக்கு வழங்கப்பட்டது.
# இலியா திசுகின்

## ஆரம்ப கால வாழ்க்கை

இலியோனார் பீட்திரிசு திசுகின் அர்ஜென்டினாவின் புவெனஸ் ஐரிசில் அக்டோபர் 27, 1950-ல் பிறந்தார். இவரது தந்தைவழி தாத்தா பாட்டி உருசியர்கள் மற்றும் இவரது தாய் பல்கேரியாவினைச் சேர்ந்தவர்.  
இவர் தனது 21வது வயதில் பிரேசிலுக்கு குடிபெயர்ந்தார். அர்ஜென்டினா சர்வாதிகார ஆட்சியின் போது, இவரது கணவர் பசிலியோ அமெரிக்காவில் படிப்பை முடிக்கக் காத்திருந்தார்.
- 2020: இந்திய அரசின் பத்மசிறீ
# உஷா கெகர் லுத்ரா

**உஷா கெகர் லுத்ரா** (*Usha Kehar Luthra*)(பிறப்பு 1932) என்பவர் இந்திய நோயியல் நிபுணர் மற்றும் உயிரணு உயிரியல் நிபுணர் ஆவார். இவர் 1992ஆம் ஆண்டு பத்மசிறீ விருதைப் பெற்றார்.
# உஷா கெகர் லுத்ரா

## வாழ்க்கை

உஷா கெகர் லுத்ரா தில்லி பல்கலைக்கழகத்தில் உள்ள லேடி ஹார்டிங் மருத்துவக் கல்லூரியிலும், ஆக்ராவில் உள்ள டாக்டர் பீம்ராவ் அம்பேத்கர் பல்கலைக்கழகத்திலும் மருத்துவப் பட்டம் பெற்றார்.உஷா கெகர் லுத்ரா இந்திய தேசிய அறிவியல் கழகம் மற்றும் தேசிய மருத்துவ அறிவியல் கழகத்தின் உறுப்பினராக உள்ளார்.
# உஷா கெகர் லுத்ரா

## வெளியீடு

-
-
# கரிமுதுக்கன்

**கரிமுதுக்கன் கிழங்கு** (*Adenia hondala*) என்பது ஒரு கொடியாகும். இது மற்ற தாவரங்களின் மீது படரக்கூடியது. இந்த தாவரம் வெப்பமண்டல தென்கிழக்காசியா, வியட்நாம், தென்மேற்கு இந்தியா இலங்கை உட்பட பகுதிகளைச் சேர்ந்தது. இத்தாவரத்தின் கிழங்கும், பழமும் மூலிகை மருந்துகளாகவும், செடி பாம்பு கடிக்கு மருந்தாகவும் பயன்படுத்தப்படுகிறது. இந்த தாவரத்தை டவ்னி காஸ்டர், கிளிப்பர், காமன் குரூசர், தமிழ் லேஸ்விங் உள்ளிட்ட பல வகையான பட்டாம்பூச்சிகள், கம்பளிப் பூச்சிகள் உணவாக கொள்கின்றன.
# ஷமிம் ஆரா பன்வார்

**ஷமிம் ஆரா பன்வார்** ( Shamim Ara Panhwar ) ஒரு பாக்கித்தான் அரசியல்வாதி ஆவார். இவர் ஆகஸ்ட் 2018 முதல் பாக்கித்தானின் தேசிய சட்டமன்றத்தில் உறுப்பினராக உள்ளார். ஜாம்ஷோரோவில் உள்ள சிந்து பல்கலைக்கழகத்தில் சர்வதேச உறவுகள் துறையில் முதுகலைப் பட்டம் பெற்றுள்ளார்.
# ஷமிம் ஆரா பன்வார்

## அரசியல் வாழ்க்கை

இவர் 2018 பாக்கித்தான் பொதுத் தேர்தலில் சிந்துவிலிருந்து பெண்களுக்கான ஒதுக்கப்பட்ட இடத்தில் பாக்கித்தான் மக்கள் கட்சியின் வேட்பாளராக பாக்கித்தானின் தேசிய சட்டமன்றத்திற்குத் தேர்ந்தெடுக்கப்பட்டார்.
# ஷமிம் அரா நிபா

**ஷமிம் அரா நிபா** ( *Shamim Ara Nipa* ) ஒரு வங்காளதேச நடனக் கலைஞரும், நடன இயக்குநரும் ஆவார். *நிருத்யாஞ்சல்* என்ற நாட்டிய நிறுவனத்தின் இயக்குநராக பணியாற்றுகிறார். நடனத்தில் இவரது பங்களிப்பிற்காக 2017 ஆம் ஆண்டில் வங்காளதேச அரசால் *எகுஷே பதக்* வழங்கப்பட்டது
# ஷமிம் அரா நிபா

## தொழில்

நிபா தனது முதல் நடனப் பாடத்தை கிசோர்கஞ்ச் மாவட்டத்தின் கலைப் பள்ளியில் படித்தார். அங்கு இவர் நடன பயிற்றுனர்கள் ஜிஏ மன்னான் மற்றும் நிகுஞ்சா பிஹாரி பால் ஆகியோரிடம் பயின்றார். பின்னர் புல்புல் கலைப் பள்ளியில் பயிற்சி பெற்றார். மேலும், வட கொரிய நடன பயிற்சியாளரிடமும், சீனாவின் தேசிய கலை நிகழ்ச்சிகளுக்கான மையத்திலும் பயிற்சி பெற்றார். 2011 ஆம் ஆண்டு முதல் ஷிப்லி முகமதுவுடன் சேர்ந்து, வங்காளதேசத் தொலைக்காட்சியில் வாராந்திர நடன இதழான *தரானா* நிகழ்ச்சியை நடத்தி வருகிறார்.
# ஷமிம் அரா நிபா

## விருதுகள்

டாக்கா பிரிவில் சிறந்த நடனக் கலைஞருக்கான தங்கப் பதக்கத்தைப் பெற்ற நிபா, வங்காளதேச நாட்டுப்புற மன்றம், தேசிய இளைஞர் மன்றம் மற்றும் பிற நிறுவனங்களால் சிறந்த நடனக் கலைஞராகப் பரிந்துரைக்கப்பட்டுள்ளார்.
# பிர்ஹோர் மக்கள்

**பிர்ஹோர் மக்கள்**, இந்தியாவின் ஜார்கண்ட் மாநிலத்தின் மலைப்பகுதிகளில் வாழும் நாடோடி பழங்குடி மக்கள் ஆவார். இம்மக்கள் ஆஸ்த்ரோ-ஆசியா மொழிக் குடும்பத்தில் உள்ள முண்டா மொழியின் துணை மொழியான **பிர்ஹோர் மொழி**யைப் பேசுகிறார்கள்.
# பிர்ஹோர் மக்கள்

## சொற்பிறப்பியல்

பிர்ஹோர் மொழியில் பிர்ஹோர் எனின் *காட்டு மக்கள்* என்று பொருள்படும். *பிர்* என்றால் 'காடு', *ஹோர்* என்றால் *ஆண்கள்*.
# பிர்ஹோர் மக்கள்

## இனவியல்

பிர்ஹோர் மக்கள் குட்டையான உயரம், நீண்ட தலை, அலை அலையான முடி மற்றும் அகன்ற மூக்கு கொண்டவர்கள். தாங்கள் சூரியனில் இருந்து வந்தவர்கள் என்று அவர்கள் கூறுகின்றனர். மேலும் சூரியனிலிருந்து தங்கள் வம்சாவளியைக் கண்டுபிடிக்கும் கர்வார் மக்களைத் தங்கள் சகோதரர்கள் என்று நம்புகிறார்கள். இனவியல் ரீதியாக பிர்ஹோர் மக்கள் சந்தாலிகள், முண்டா மக்கள் மற்றும் ஹோ மக்களுக்கு ஒத்தவர்கள்.
# பிர்ஹோர் மக்கள்

## வாழ்விடம்

பிர்ஹோர் மக்கள் ஜார்கண்ட் மாநிலத்தின் ஹசாரிபாக் மாவட்டம், ராஞ்சி மாவட்டம், மேற்கு சிங்பூம் மாவட்டம் மற்றும் கிழக்கு சிங்பூம் மாவட்டங்களில் அதிகமாக வாழ்கின்றனர். மேலும் பிர்ஹோர் மக்கள் ஒடிசா, சத்தீஸ்கர் மற்றும் மேற்கு வங்கத்திலும் பட்டியல் பழங்குடி மக்களாக வாழ்கின்றனர். ஜார்க்கண்டில் வாழும் முப்பது பழங்குடியினரில் சிறுபான்மையினர் பிர்ஹோர் மக்கள் ஆவார்.
# பிர்ஹோர் மக்கள்

## மக்கள் தொகை

இந்தியாவில் பிர்ஹோர்கள் சுமார் 10,000 எண்ணிக்கையில் உள்ளனர்.[3] சில ஆதாரங்களின்படி, அவர்களின் எண்ணிக்கை இதைவிடக் குறைவாக இருக்கலாம்.
# பிர்ஹோர் மக்கள்

## மொழி

பிர்ஹோர் மக்கள் ஆஸ்த்ரோ-ஆசிய மொழிக் குடும்பத்தில் உள்ள முண்டா மொழியின் துணை மொழியான **பிர்ஹோர் மொழி**யைப் பேசுகிறார்கள். பெரும்பாலானோர் இந்தி மொழியைப் பேசுகிறார்கள். அவர்களின் மொழி சந்தாலி, முண்டாரி மற்றும் ஹோ மொழிகளுடன் ஒற்றுமையைக் கொண்டுள்ளது. பிர்ஹோர்கள் நேர்மறையான மொழி அணுகுமுறையைக் கொண்டுள்ளனர். அவர்கள் நடமாடும் பகுதிகளில் உள்ள மொழிகளை சுதந்திரமாகப் பயன்படுத்துகிறார்கள் மற்றும் சத்ரி, சந்தாலி, ஹோ, முண்டாரி ஆகியவற்றைப் பயன்படுத்துகிறார்கள். தாய்மொழியான பிர்ஹோர் மொழியில் எழுத்தறிவு விகிதம் 1971இல் 0.02 சதவீதம் இருந்தது. ஆனால் இவர்களில் சுமார் 10 சதவீதம் பேர் இந்தி மொழியில் கல்வியறிவு பெற்றவர்கள்.
# பிர்ஹோர் மக்கள்

## பாரம்பரிய சமய நம்பிக்கைகள்

பிர்ஹோர்களின் பாரம்பரிய மந்திர-தாந்தீரிக சமய நம்பிக்கைகள் ஹோ மக்களின் நம்பிக்கைகளுக்கு நிகரானவை. முண்டா மக்களின் தெய்வங்களான *சிங் போங்கா* (சூரியக் கடவுள்) மற்றும் *ஹப்ரம்* (மூதாதையரின் ஆவிகள்) ஆகியவை உயர் மதிப்பில் வழிப்படப்படுகிறது. இந்து சமயம் மற்றும் பெந்தேகோஸ்தே கிறித்துவம் பிர்ஹோர் மக்களிடத்தில் கணிசமான அளவில் ஊடுருவி வருகிறது..
# பிர்ஹோர் மக்கள்

## குடியிருப்புகள்

பிர்ஹோர் மக்களின் தற்காலிக குடியிருப்புகளை *தாண்டாக்கள்* அல்லது *பட்டைகள்* என அழைக்கப்படுகிறது. இவை குறைந்தபட்சம் அரை டஜன் கூம்பு வடிவ குடிசைகளைக் கொண்டிருக்கும். இக்குடிசைகள் இலைகள் மற்றும் கிளைகளுடன் அமைக்கப்பட்டிருக்கும். வீட்டு உடைமைகள் பாரம்பரியமான மண் பாத்திரங்கள், சில தோண்டும் கருவிகள், வேட்டை மற்றும் பொறிக்கான கருவிகள், கயிறு தயாரிக்கும் கருவிகள், கூடைகள் மற்றும் பலவற்றை உள்ளடக்கியது. சமீப காலங்களில் அலுமினியம் மற்றும் எஃகு ஆகியவை பிர்ஹோர் மக்கள் குடிசைகளுக்குள் உள்ளது.
# பிர்ஹோர் மக்கள்

## ஒருங்கிணைப்பு முயற்சி

1947 இல் இந்திய சுதந்திரத்திற்குப் பிறகு, பிர்ஹோர்களுக்கு வேளாண்மை நிலம், உழவுக்கு காளைகள், விவசாய கருவிகள் மற்றும் விதைகள் ஆகியவற்றைக் கொடுத்து குடியமர்த்த அரசாங்கம் முயற்சித்தது. குழந்தைகளுக்கான பள்ளிகள், கயிறு தயாரிக்கும் மையங்கள், தேன் சேகரிப்பு பயிற்சி மையங்கள் தொடங்கப்பட்டன. இருப்பினும் பெரும்பாலான பிர்ஹோர்கள் நாடோடி வாழ்க்கைக்குத் திரும்பியதால் இந்த முயற்சிகள் சிறிதளவு பலனைத் தந்துள்ளது.
# ஷமிம் ஆரா

**ஷமிம் ஆரா** (* Shamim Ara*) (22 மார்ச் 1938 - 5 ஆகஸ்ட் 2016) ஒரு பாக்கித்தானைச் சேர்ந்த திரைப்பட நடிகையும், இயக்குநரும், தயாரிப்பாளரும் ஆவார். இவர் அடிக்கடி படங்களில் நடித்த சோகமான கதாநாயகி பாத்திரங்கள் காரணமாக "*சோக அழகி"* என்று அழைக்கப்பட்டார். பாக்கித்தான் திரையுலகில் எல்லா காலத்திலும் மிகவும் செல்வாக்கு மிக்க நடிகைகளில் ஒருவராக கருதப்படுகிறார்.
# ஷமிம் ஆரா

## ஆரம்ப கால வாழ்க்கை

இவர் 1938 இல் பிரித்தானிய இந்தியாவின் அலிகர் நகரில் *புத்லி பாய்* என்ற பெயரில் பிறந்தார். ஆனால் பின்னர் "**ஷமிம் ஆரா**" என்ற திரைப்படப் பெயரை ஏற்றுக்கொண்டார்.
# ஷமிம் ஆரா

## தொழில்

1956 ஆம் ஆண்டில், பிரபல திரைப்பட இயக்குநரான நஜாம் நக்வியுடன் ஒரு சந்திப்பிற்குப் பிறகு, அவரது அடுத்த திரைப்படத்தில் இவர் ஒப்பந்தம் செய்யப்பட்டார். சிகிச்சைக்காக மீண்டும் லண்டனுக்கு அழைத்துச் செல்லப்பட்டார். ஆறு வருடங்கள் மருத்துவமனையிலும் வீட்டிலும் சிசிச்சையில் இருந்தார். மிக நீண்ட நோய்க்குப் பிறகு 5 ஆகஸ்ட் 2016 அன்று லண்டனில் உள்ள மருத்துவமனையில் இறந்தார்.
# மாளவிகா சபர்வால்

**மாளவிகா சபர்வால்** (*Malvika Sabharwal*) என்பவர் அப்போலோ மருத்துவமனை குழுமத்தின் நோவா சிறப்பு மருத்துவமனை மற்றும் புது தில்லியில் உள்ள ஜீவன் மாலா மருத்துவமனையின் இந்திய மகளிர் மருத்துவ நிபுணர், நுண்அறுவைச்சிகிச்சை அறுவை சிகிச்சை நிபுணர் மற்றும் மகப்பேறியல் மருத்துவர் ஆவார். இவர் லேப்ராஸ்கோபிக் அறுவை சிகிச்சை மூலம் பதிவுசெய்யப்பட்ட மிகப்பெரிய நார்த்திசுக்கட்டியை அகற்றுவதில் வெற்றிகரமான செயல்திறனுக்காக இவது தலைமையிலான குழு பாராட்டப்பட்டது. மகப்பேறு மருத்துவம் தொடர்பான நுண்அறுவைச்சிகிச்சை நடைமுறைகளில் ஈடுபட்டுள்ள 140 மருத்துவர்கள் கொண்ட *கியானே நுண்அறுவைச்சிகிச்சை குழுவின்* தலைவராக இருந்தார்.  
சபர்வால் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். இதே நிறுவனத்தில் தனது முதுநிலை படிப்பினை மகளிரியலில் கருப்பை அக நோக்கல் பயிற்சியினை முடிக்கும் முன்னர் முடித்துள்ளார். இதன் பின்னர் வாம்சுதெக்கர் (Wamsteker), கார்லெம் (Haarlem), நெதர்லாந்து மற்றும் ஆதம் மகோசு மருத்துவமனைகளில் பயிற்சி பெற்றார். இவர் இந்திய மகளிர் மருத்துவ நுண்அறுவைச்சிகிச்சை சங்கம், இந்திய கருத்தரிப்பு சங்கம், இந்திய மாதவிடாய் நின்ற சங்கம், நுண்அறுவைச்சிகிச்சை அறுவை சிகிச்சை நிபுணர்களின் இந்திய சங்கம், பன்னாட்டு மகளிர் மருத்துவ நுண்அறுவைச்சிகிச்சை சங்கம், கேஸ்லெஸ் பன்னாட்டு, மகப்பேறியல் மற்றும் மகப்பேறு மருத்துவ சங்கம் மற்றும் நுண்அறுவைச்சிகிச்சை அறுவை சிகிச்சை நிபுணர்கள் சங்கம் போன்ற பல மருத்துவ சங்கங்களில் உறுப்பினராக உள்ளார். சபர்வால் பல மருத்துவ சொற்பொழிவுகள் மற்றும் முக்கிய உரைகளை நிகழ்த்தியுள்ளார். பெண்கள், குழந்தைகள் மற்றும் பணியாளர்களுக்குப் பல இலவச சுகாதார முகாம்களை நடத்தியுள்ளார். மருத்துவத்துறையில் இவர் ஆற்றிய பங்களிப்புகளுக்காக இந்திய அரசு 2008ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கியது.
# மலேசிய அரசியல் நெருக்கடி 2020-2022

**மலேசிய அரசியல் நெருக்கடி 2020-2022** அல்லது **செரட்டன் நகர்வு** (மலாய்: *Kemelut Politik Malaysia 2020–2022* அல்லது **Langkah Sheraton**; ஆங்கிலம்: *2020–2022 Malaysian Political Crisis* அல்லது **Sheraton Move** என்பது 2020-ஆம் ஆண்டில் இருந்து 2022-ஆம் ஆண்டு வரை மலேசியாவில் ஏற்பட்ட ஓர் அரசியல் நெருக்கடியைக் குறிப்பிடுவதாகும்.  
மலேசியாவின் 14-ஆவது மக்களவை உறுப்பினர்கள் (*Members of the Dewan Rakyat, 14th Malaysian Parliament*) தங்களின் கட்சி ஆதரவுகளை மாற்றியதால் இந்த நெருக்கடி ஏற்பட்டது. இதுவே மலேசிய நாடாளுமன்றத்தில் ஆளும் கூட்டணியின் பெரும்பான்மையை இழக்க வழிவகுத்தது; அடுத்தடுத்து இரண்டு கூட்டணி அரசாங்கங்கள் சரிவதற்கும் வழி அமைத்தது.  
இந்த 18 மாத நெருக்கடியில், மலேசியப் பிரதமர்கள் இருவர் பதவி துறப்புகள் செய்தனர். அத்துடன் 2022-ஆம் ஆண்டு உடனடிப் பொதுத் தேர்தலும் (*Snap General Election*) நடைபெற்றது. இறுதியில் மலேசியாவில் ஓர் ஒற்றுமை அரசாங்கத்தை (*National Unity Government*) உருவாக்குவதற்கும் இந்த நெருக்கடி வழிவகுத்துக் கொடுத்தது.
# மலேசிய அரசியல் நெருக்கடி 2020-2022

## பொது

பொதுவாக மலேசியாவில், **செரட்டன் மூவ்** (**Sheraton Move**) என்று அழைக்கப்படும் இந்த அரசியல் நெருக்கடி, ஆளும் பாக்காத்தான் அரப்பான் (*Pakatan Harapan*) கூட்டணி அரசாங்கத்தின் வீழ்ச்சியையும்; 22 மாத ஆட்சிக்குப் பிறகு மகாதீர் பின் முகமது பதவி துறப்பு செய்ததையும் கண்டது. இதற்குப் பின்னர் பிரதமர் முகிதீன் யாசின் (*Muhyiddin Yassin*) தலைமையிலான பெரிக்காத்தான் நேசனல் (*Perikatan Nasional*) கூட்டணி அரசாங்கம் ஆட்சிக்கு வந்தது.  
இத்தகைய மாற்றங்களுக்குப் பிறகு 2020 - 2021 ஆம் ஆண்டுகளில் மலேசியாவின் அரசியல் நிலைப்பாட்டில் உறுதியற்றத் தன்மை நிலவி வந்தது. அத்துடன் கோவிட்-19 தொற்றுநோய் (*COVID-19 Pandemic*) தாக்கத்தால் நிலைமை மேலும் மோசம் அடைந்தது.
# மலேசிய அரசியல் நெருக்கடி 2020-2022

## பொது

### முகிதீன் யாசின் அமைச்சரவை

முகிதீன் யாசின் ஆட்சி 17 மாதங்கள் மட்டுமே நீடித்தது. அதன் பிறகு ஆகத்து 2021-இல் முகிதீன் யாசின் மற்றும் முகிதீன் யாசின் அமைச்சரவை (*Muhyiddin Cabinet*) பதவி துறப்பு செய்ததன் மூலம் நிலைமை உச்சக்கட்டத்தை அடைந்தது.  
சில நாட்களுக்குப் பிறகு, முகிதீன் யாசினுக்கு பதிலாக இசுமாயில் சப்ரி யாகோப் ஒன்பதாவது பிரதமராக நியமிக்கப்பட்டார். இதன் பின்னர் சில மாநிலத் தேர்தல்களும்; 2022-ஆம் ஆண்டு உடனடிப் பொதுத் தேர்தலும் முன்கூட்டியே நடைபெற்றன.
# மலேசிய அரசியல் நெருக்கடி 2020-2022

## பொது

### மகாதீர் பின் முகமது மறுப்பு

ஆளும் பாக்காத்தான் அரப்பான் கூட்டணியில் ஏற்பட்ட பிளவுகளினால் நெருக்கடி தொடங்கியது. பிரதமர் மகாதீர் பின் முகமது ஏற்கனவே நியமிக்கப்பட்ட தன் வாரிசு அன்வர் இப்ராகீமிடம் அதிகாரத்தை ஒப்படைக்கும் செயல்முறையை முறியடிக்க முயற்சித்ததால் இந்த நெருக்கடி தொடங்கியதாகவும் அறியப் படுகிறது.  
மகாதீர் பின் முகமதுவின் 2022-ஆம் ஆண்டு பொதுத் தேர்தல் வெற்றிக்கு முன்னதாகவே; அதிகாரத்தை அன்வர் இப்ராகீமிடம் ஒப்படைப்பது என (*Handing Power to Anwar Ibrahim*) உறுதியளிக்கப்பட்டு இருந்தது. மகாதீர் பின் முகமதுவும் அதற்கு சம்மதம் தெரிவித்து இருந்தார்.
# மலேசிய அரசியல் நெருக்கடி 2020-2022

## பொது

### மக்கள் நீதிக் கட்சி அசுமின் அலி

2020-ஆம் ஆண்டு தொடக்கத்தில், நாடாளுமன்ற உறுப்பினர்கள் பலர் புதிய ஆட்சி அமைப்பது குறித்து விவாதிக்கத் தொடங்கினர். தங்களுக்குப் பெரும்பான்மை இடங்கள் இருப்பதாகவும், மலேசிய நாடாளுமன்றத்தின், டேவான் ராக்யாட் (*Dewan Rakyat*) ஆதரவு தங்களிடம் இருப்பதாகவும் கூறினர். பொதுவாக அவர்கள் மலேசியாவில் புதிய பொதுத் தேர்தலைத் தவிர்க்க முயற்சிகள் செய்தனர்.  
முதலில் பாக்காத்தான் அரப்பான் கூட்டணியில் இருந்து மலேசிய ஐக்கிய மக்கள் கட்சி (*Parti Pribumi Bersatu Malaysia*) (**BERSATU**) வெளியேறியது. அதன் பின்னர் மக்கள் நீதிக் கட்சியின் (*Parti Keadilan Rakyat*) (**PKR**) துணைத் தலைவர் அஸ்மின் அலியின் (*Azmin Ali*) தலைமையிலான நாடாளுமன்ற உறுப்பினர்கள் பலர் பாக்காத்தான் ஹரப்பான் கூட்டணியில் இருந்து வெளியேறினர். இவற்றைத் தொடர்ந்து மகாதீர் பின் முகமது தன் பிரதமர் பதவியைத் துறப்பு செய்தார். இதன் விளைவாக மலேசிய அரசியலில் ஓர் அதிகார வெற்றிடம் உருவானது.
# மலேசிய அரசியல் நெருக்கடி 2020-2022

## பொது

### எட்டாவது பிரதமராக முகிதீன் யாசின்

மலேசியாவின் மாமன்னர், யாங் டி பெர்துவான் அகோங் (*Yang di-Pertuan Agong*) சுல்தான் அப்துல்லா (*Abdullah of Pahang*), பின்னர் மலேசிய நாடாளுமன்றத்தின் அனைத்து உறுப்பினர்கள்; மற்றும் அரசியல் கட்சித் தலைவர்களைச் சந்தித்தார். ஒரு புதிய பிரதமரைத் தேர்ந்து எடுப்பதில் அவர்களின் ஆதரவைப் பெறுவதற்காக அவர்களைச் சந்தித்தார்.  
இறுதியில் எட்டாவது பிரதமராக பெர்சத்துவின் (*BERSATU*) தலைவரான முகைதின் யாசினை மலேசியாவின் மாமன்னர் நியமித்தார். அதன் பின்னர் முகிதீன் யாசின் ஒரு கூட்டணி அரசாங்கத்தை அமைத்தார். அதற்கு பெரிக்காத்தான் நேசனல் கூட்டணி அரசாங்கம் (*Coalition Government of Perikatan Nasional*) என்று பெயர் வைக்கப்பட்டது.
# மலேசிய அரசியல் நெருக்கடி 2020-2022

## பொது

### நான்கு மாநிலங்களில் இடைத்தேர்தல்

இதைத் தொடர்ந்து ஜொகூர், மலாக்கா, பேராக், கெடா ஆகிய நான்கு மாநிலங்களில் இடைத்தேர்தல் நடைபெற்றது. அந்த இடைத்தேர்தலில் பெரிக்காத்தான் நேசனல் பெரும்பான்மையைப் பெற்றதால் அந்த நான்கு மாநில அரசாங்கங்களிலும் ஆட்சி மாற்றங்கள் ஏற்பட்டன.  
இதன் பின்னர் சபா மாநில சட்டமன்றம் (*Sabah State Legislative Assembly*) கலைக்கப்பட்டது. சபா மாநிலத் தேர்தல் நடைபெற்றது. பெரிக்காத்தான் நேசனல் வெற்றி பெற்றது. பாரிசான் நேசனல் மற்றும் ஐக்கிய சபா கட்சி (*United Sabah Party*) ஆகிய கூட்டணிகளுடன் இணைந்து; பெரிக்காத்தான் நேசனல் கூட்டணி மாநில அரசாங்கத்தை அமைத்தது.
# மலேசிய அரசியல் நெருக்கடி 2020-2022

## பொது

### மலேசிய அவசரகாலம் 2021

2020-ஆம் ஆண்டு ஆட்சி மாற்றத்திற்குப் பிறகும், மலேசியாவில் அரசியல் நிலையின்மை (*Political Instability*) தொடர்ந்து நீடித்தது. 2020 செப்டம்பர் மாதம், அப்போதைய எதிர்கட்சித் தலைவர் அன்வர் இப்ராகீம், புதிய அரசாங்கத்தை அமைப்பதற்கு தனக்குப் பெரும்பான்மை ஆதரவு இருப்பதாக அறிவித்தார். ஆனால் அந்த அறிவிப்பு செயல்பாட்டில் நிறைவேறவில்லை.  
2021 சனவரியில் மலேசியா அவசரகால நிலையை (*2021 Malaysian State of Emergency*) அறிவித்தது. மலேசியாவில் மோசம் அடைந்து வந்த கோவிட்-19 பெருந்தொற்று (*COVID-19 Pandemic in Malaysia*), 2021-ஆம் ஆண்டின் மத்தியில் பெரிக்காத்தான் நேசனல் கூட்டணியை மேலும் சீர்குலைத்தது.
# மலேசிய அரசியல் நெருக்கடி 2020-2022

## பொது

### மலேசிய நாடாளுமன்றம் இடைநிறுத்தம்

மலேசியாவின் 2021-ஆம் ஆண்டு அவசரகால நிலையின் போது மலேசிய நாடாளுமன்றம் முடக்கப்பட்டது. நீண்ட இடைநிறுத்தத்திற்குப் பிறகு நாடாளுமன்றம் தற்காலிகமாக மீண்டும் கூடியது. ஆனாலும் அவசரகால நடவடிக்கைகள் குறித்த விவாதங்கள் மலேசிய நாடாளுமன்றத்தில் தடுக்கப்பட்டன. மேலும் மலேசிய நாடாளுமன்றக் கட்டிடத்தில் கோவிட்-19 பெருந்தொற்று கண்டறியப்பட்டது. இதன் விளைவாக நாடளுமன்ற நடவடிக்கைகள் மீண்டும் இடைநிறுத்தப்பட்டன.  
மலேசிய அவசரகால அறிவிப்பு 2021, முடிவுக்கு வந்ததும்; எதிர்க்கட்சியைச் சேர்ந்த நாடாளுமன்ற உறுப்பினர்கள் நாடாளுமன்றத்துக்குள் நுழைய பல முறை முயற்சிகள் செய்தனர். ஆனால் அவர்களை நாடாளுமன்றத்துக்குள் நுழைய விடாமல் போலீசார் தடுத்தனர்.
# மலேசிய அரசியல் நெருக்கடி 2020-2022

## பொது

### முகிதீன் யாசின் பதவி துறப்பு

பெரும்பான்மை ஆதரவை இழந்த பெரிக்காத்தான் நேசனல் கூட்டணி அரசாங்கம், அதை மீண்டும் பெறுவதற்கான முயற்சிகளை மேற்கொண்டது. இருப்பினும் பொதுவான நல்ல ஒரு முடிவைக் காண முடியவில்லை. அனைத்து முயற்சிகளும் தோல்வி அடைந்ததால், பிரதமர் முகிதீன் யாசின் அமைச்சரவை (*Muhyiddin Cabinet*) 16 ஆகத்து 2021-இல் பதவி துறப்பு செய்தது.
# மலேசிய அரசியல் நெருக்கடி 2020-2022

## பொது

### இசுமாயில் சப்ரி யாகோப் அமைச்சரவை

நான்கு நாட்களுக்குப் பிறகு, 2021 ஆகத்து 20-ஆம் தேதி, தேசிய ஐக்கிய மலாய்க்காரர்கள் அமைப்பு எனும் அம்னோவின் (**UMNO**) துணைத் தலைவர் இசுமாயில் சப்ரி யாகோப் (*Ismail Sabri Yaakob*); மலேசியாவின் மாமன்னர், யாங் டி பெர்துவான் அகோங் அவர்களால் பிரதமராக நியமிக்கப்பட்டார். அந்தக் கட்டத்தில் இசுமாயில் சப்ரி யாகோப் பெரும்பாலான நாடாளுமன்ற உறுப்பினர்களின் ஆதரவைப் பெற்று இருந்தார்.  
இஸ்மாயில் சப்ரியின் அரசாங்கம் பாக்காத்தான் ஹரப்பான் கூட்டணியுடன் புரிந்துணர்வு ஒப்பந்தத்தில் (*Memorandum of Understanding*) கையெழுத்திட்டது. அந்த ஒப்பந்தம் அப்போதைக்கு ஒரு வலுவான அரசியல் உறுதிபாட்டிற்கான (*Political Stability*) முயற்சியாகும்.
# மலேசிய அரசியல் நெருக்கடி 2020-2022

## பொது

### அன்வர் இப்ராகீம் அமைச்சரவை

2021 - 2022-ஆம் ஆண்டுகளில், மலேசிய மாநிலச் சட்டமன்றங்களில் உறுதியற்ற தன்மை தொடர்ந்தால் போல நிலவி வந்தது. அதுவே மலாக்காவில் மலாக்கா மாநில சட்டமன்றத் தேர்தலுக்கும்; மற்றும் ஜொகூரில் ஜொகூர் மாநில சட்டமன்றத் தேர்தலுக்கும் வழிவகுத்தது.  
இந்த நெருக்கடியானது 2022-இல் உச்சக்கட்டத்தை அடைந்தது. அதனால் ஒரு முன்கூட்டிய பொதுத் தேர்தல் நடைபெற்றது. ஒரு தொங்கு நாடாளுமன்றம் உருவானது. ஓர் ஒற்றுமை அரசாங்கம் (*National Unity Government*) உருவாகுவதற்கும் அந்த அரசியல் நெருக்கடி வழிவகுத்துக் கொடுத்தது. இறுதியில் அன்வர் இப்ராகீம் பிரதமராக நியமிக்கப்பட்டார்.
# குல்ஹர் (தேநீர் கோப்பை)

ஒரு ***குல்ஹர்*** ( இந்தி : कुल्हड़ மற்றும் உருது: کلہڑ) அல்லது ***குல்ஹாத்***, சில சமயங்களில் ***ஷிகோரா*** என்று அழைக்கப்படுகிறது, இது தெற்காசியாவிலிருந்து பயன்படுத்தப்பட்டு வரும் ஒரு பாரம்பரிய கைப்பிடியில்லாத மட்பாண்டக் கோப்பை ஆகும். இது பொதுவாக அலங்கரிக்கப்படாத மற்றும் மெருகூட்டப்படாமல் தயாரிக்கபடுகிறது. மேலும் இது பயன்படுத்திய பிறகு எறிந்துவிடலாம் . *குல்ஹார்கள்* மீண்டும் பயன்படுத்தப்படுவதில்லை.  
இந்தியத் துணைக்கண்டத்தில் உள்ள கடைவீதிகளிலும் , உணவுக் கூடங்களிலும் பாரம்பரியமாக தேநீர் போன்ற சூடான பானங்களை *குஹ்லர்களில்* வழங்குகின்றனர் , இதில் பானத்தை நிரப்பி "மண்ணின் நறுமணத்துடன்" பருக்குவது பெரும்பாலும் கவர்ச்சிகரமானதாகக் கருதப்படுகிறது. தயிர், சர்க்கரையுடன் சூடான பால் மற்றும் *குல்ஃபி* (பாரம்பரிய ஐஸ்கிரீம்) போன்ற சில பிராந்திய இனிப்புகளும் குல்ஹர்களில் பரிமாறப்படுகின்றன. குல்ஹார்கள் படிப்படியாக பாலிஸ்டிரீன் மற்றும் மெழுகு பூசப்பட்ட காகிதக் கோப்பைகளால் மாற்றப்பட்டுள்ளன, ஏனெனில் காலபோக்கில் இவைகளை மொத்தமாக எடுத்துச் செல்வதற்கு இலகுவானது மற்றும் மலிவானது.
# குல்ஹர் (தேநீர் கோப்பை)

## சாத்தியமான தோற்றம்

சிந்து சமவெளி நாகரிகத்திலிருந்து கடந்த 5,000 ஆண்டுகளாக *குல்ஹர்கள்* இப்பகுதியில் தொடர்ந்து பயன்பாட்டில் இருந்து வந்திருக்கின்றது.
# குல்ஹர் (தேநீர் கோப்பை)

## சுவையின் தாக்கங்கள்

*குல்ஹார்கள்* மெருகூட்டப்படாததால், தேநீர் போன்ற சூடான பானம் *குல்ஹரின்* உட்புறச் சுவரில் ஓரளவு ஊறி அதன் தன்மையை எளிதாக பெறுகின்றன . இது பானத்தின் சுவை மற்றும் நறுமணத்தை மேம்படுத்துகிறது. சில சமயங்களில் இந்த மண் வாசனை மற்றும் சுவையானது " (सौंधी ख़ुशबू, *sondhi khushboo-சோண்டி குஷ்பூ* ) என்று விவரிக்கப்படுகிறது. செலவு மற்றும் செயல்திறன் காரணங்களால் *குல்ஹரிலிருந்து* செயற்கை கோப்பைகளுக்கு மாறிவிட்டனர் என்றாலும், உயர்நிலை உணவகங்கள் பெரும்பாலும் *குல்ஹர்-வாலி சாய்* (குல்ஹர்களில் தேநீர்) தங்கள் வாடிக்கையாளர்களுக்கு வழங்குகின்றன.
# குல்ஹர் (தேநீர் கோப்பை)

## இந்திய ரயில்வேயின் மறுமலர்ச்சி முயற்சிகள் மற்றும் விமர்சனங்கள்

2004 ஆம் ஆண்டில், இந்திய இரயில்வே (அப்போது அமைச்சர் லாலூ பிரசாத் யாதவ் தலைமையில்) ரயில் நிலையங்களிலும் ரயில்களிலும் விற்கப்படும் தேநீர் மற்றும் பிற பானங்களுக்கு *குல்ஹார்களின்* பயன்பாட்டை புதுப்பிக்க முயற்சி மேற்கொண்டது . இது பிளாஸ்டிக்கை விட சுகாதாரமானது என்றும், *குல்ஹார்* களிமண்ணிலிருந்து பிரத்தியேகமாக தயாரிக்கப்படுவதால் சுற்றுச்சூழலுக்கு உகந்தது என்றும் எடுத்துறைக்கப்பட்டது . *குல்ஹர்கள்* சிறிய கூட்டுறவு சாலைகள் மூலம் தயாரிக்கப்படுவதால், இது கிராமப்புற வேலைவாய்ப்பை அதிகரிக்க உதவும் என்றும் நம்பப்பட்டது.  
இரயில்வே ஒரு வருடத்திற்கு சுமார் 1.8 பில்லியன் *குல்ஹார்களை* விநியோகிக்க வேண்டும் என்று விமர்சகர்கள் எதிர்த்தனர். குல்ஹர்கள் சிதைவதற்கு ஒரு தசாப்தம் வரை ஆகும் என்று கூறப்பட்டது, இருப்பினும் சிந்து சமவெளி இடிபாடுகளில் இருந்து ஆயிரக்கணக்கான ஆண்டுகள் பழமையான துண்டுகள் கண்டுபிடிக்கப்பட்டது இதனை உறுதி செய்ய சான்றாக பயன்படுத்தப்பட்டது மற்றும் அவை அதிகளவு எரிபொருள் கொண்டு தயாரிக்கபடுவதால் சுற்றுச்சூழல் மாசு படுத்தலாம் என்றும் விமர்சகர்கள் கூறினர் . *குல்ஹார்* மறுமலர்ச்சியானது என்ற விகிதத்தில் மேல் மண் குறைவதற்கு வழிவகுக்கும் என்ற அச்சமும் தெரிவிக்கப்பட்டது. ஒரு மாநிலத்திற்கு ஒரு நாளைக்கு மற்றும் கிராமப்புற கைவினைஞர்களுக்கு பொருளாதார ஆதாயங்கள் குறைவாக இருக்கும்.
'' (தயிர்)]]
மேல்மண்ணுக்கு மாற்றுகள் கிடைத்தாலும், குறைந்த வெப்பநிலையில் *குல்ஹார்களை* தயாரித்து *எரிபொருளைச்* சேமிக்கவும், அவற்றை விரைவாகச் சிதைக்கச் செய்யவும் முடியும். - காகித கோப்பைகள். *குல்ஹார்களின்* எடை மற்றும் ஒரு யூனிட் விலை அதிகமாக இருப்பது முக்கியமான முதன்மைக் காரணங்களாகும். ஒரு மதிப்பீட்டின்படி ஒரு *குல்ஹருக்கு* 140 பைசாக்கள் மற்றும் பூசப்பட்ட காகிதக் கோப்பைகளுக்கு 7முதல் 10 பைசாக்கள் வரை கொள்முதல் செலவாகும். *குல்ஹார்கள்* திரவங்களை ஓரளவிற்கு உறிஞ்சுவதால், வாங்குபவர்களுக்கு ஒரு முறை உபயோகிக்கும் பிளாஸ்டிக் கோப்பையை விட ஒரு *குல்ஹரில்* ஒரு சேவைக்கு அதிக தேநீர் கொடுக்கப்பட வேண்டும் என்று சில விற்பனையாளர் புகார்கள் தெரிவித்தனர் .
# குல்ஹர் (தேநீர் கோப்பை)

## மேலும் பார்க்கவும்

- மட்கி
- மாஷ்க்
# தேபசிறீ சௌத்ரி

## ஆரம்ப கால வாழ்க்கை

தேபசிறீ சௌத்ரி பலூர்காட்டில் தேபிதாசு சௌத்ரிமற்றும் இரத்னா சௌத்ரிஆகிய இணையரின் மகளாகப் பிறந்தார். பர்த்வான் பல்கலைக்கழகத்தில் முதுகலைப் பட்டத்தை முடித்தார்.
# தேபசிறீ சௌத்ரி

## அரசியல் வாழ்க்கை

16 திசம்பர் 2016 அன்று, கொல்கத்தாவில் உள்ள திப்பு சுல்தான் மசூதியின் ஷாஹி இமாம் மௌலானா நூர் உர் இரகுமான் பர்கதியின் கருத்துகளைக் கண்டித்து நடந்த போராட்டத்தில், பைஸ்னாப்நகர் சட்டமன்ற உறுப்பினர்சுவாதின் குமார் சர்க்கார் மற்றும் பிற உள்ளூர் பாஜக தலைவர்களுடன் தேபசிறீ சௌத்ரி கைது செய்யப்பட்டார். தேபசிறீ சௌத்ரி இதற்கு முன்பு 2019 வரை பாஜக கொல்கத்தா தெற்கு புறநகர் மாவட்டத்தின் மாவட்ட பார்வையாளராக இருந்தார்.  
2019 இந்தியப் பொதுத் தேர்தலில் ராய்கஞ்ச் மக்களவைத் தொகுதியில் பாஜக வேட்பாளராகப் போட்டியிட்டு 511652 வாக்குகள் பெற்று வெற்றி பெற்றார். மே 2019-ல், சௌத்ரி பெண்கள் மற்றும் குழந்தைகள் மேம்பாட்டுக்கான மாநில அமைச்சராகப் பொறுப்பேற்றார்.
# கருணா சுக்லா

**கருணா சுக்லா** (*Karuna Shukla*)(1 ஆகத்து 1950 - 27 ஏப்ரல் 2021) என்பவர் இந்திய அரசியல்வாதியும் இந்தியாவின் பதினான்காவது மக்களவை உறுப்பினராக இருந்தவரும் ஆவார்.
# கருணா சுக்லா

## அரசியல்

கருணா சுக்லா சத்தீசுகரின் ஜான்ஜ்கிர் தொகுதியின் மக்களவை உறுப்பினர் ஆவார். இவர் 2013 வரை பாரதிய ஜனதா கட்சியின் உறுப்பினராக இருந்தார். இவர் 2009 தேர்தலில் கோர்பா தொகுதியில் மத்திய அரசாங்கத்தில் அமைச்சராக இருந்த இந்தியத் தேசிய காங்கிரசின் சரண் தாசு மகந்திடம் தோல்வியடைந்தார்.  
இவர் 25 அக்டோபர் 2013 அன்று பாஜகவிலிருந்து விலகினார்.  
முன்னாள் பிரதமர் அடல் பிஹாரி வாஜ்பாயின் மருமகள் கருணா.  
பிஜேபி உடனான தனது 32 ஆண்டுக்கால தொடர்பை முடித்துக் கொண்ட பிறகு, பிப்ரவரி 27, 2014 அன்று, கருணா இந்தியத் தேசிய காங்கிரசில் இணைந்து 2014 மக்களவைத் தேர்தலில் சத்தீசுகரில் உள்ள பிலாசுப்பூர் தொகுதியில் போட்டியிட்டார். இவர் பாஜகவின் லகன் லால் சாகுவிடம் 176,436 வாக்குகள் வித்தியாசத்தில் தோல்வியடைந்தார்.  
கருணா 2018 சத்தீசுகர் சட்டப் பேரவைத் தேர்தலில் ராஜ்நந்த்கானில் போட்டியிட்டார். ஆனால் கருணா, முன்னாள் முதல்வர் சிறீ ரமன் சிங்கால் தோற்கடிக்கப்பட்டார்.
# கருணா சுக்லா

## இறப்பு

ஏப்ரல் 27, 2021 அன்று, கருணா கோவிட்-19 நோயால் இறந்தார்.
# சாசாங்க் மஞ்சரி

மகாராணி **சாசாங்க் மஞ்சரி** (*Shashank Manjari*) தேவி சாகிபா என்பவர் இந்திய அரசியல்வாதி ஆவார். இவர் சுதந்திராக் கட்சியின் உறுப்பினராகப் பீகார் மாநிலம் பலாமுவிலிருந்து இந்திய நாடாளுமன்றத்தின் கீழவையான மக்களவைக்குத் உறுப்பினராகத் தேர்ந்தெடுக்கப்பட்டார். இவர் ராம்கர் ராஜாவின் முந்தைய அரச குடும்பத்தைச் சேர்ந்தவர் (நரேன் ராஜ் பரிவார்). மேலும் போராஹட்டின் மகாராஜா ஸ்ரீ ராஜா அர்ஜுன் சிங்கின் பேத்தி ஆவார். இவர் ராம்கர் ராஜாவின் மகாராஜா லட்சுமி நரேன் சிங் பகதூரைத் திருமணம் செய்து கொண்டார். மஞ்சரி, ஜரிதி சட்டமன்றத் தொகுதி மற்றும் தும்ரி சட்டமன்றத் தொகுதி ஆகியவற்றிலிருந்து மூன்று முறை சட்டமன்ற உறுப்பினராக இருந்தார். மேலும் 1969-ல் பீகாரின் நீர்ப்பாசன அமைச்சராகவும் இருந்தார். இவர் தனது வாழ்நாள் முழுவதும் எந்த ஒரு தேர்தலிலும் தோல்வியடையாததால் இந்தியாவின் மிகவும் சக்திவாய்ந்த பெண்களில் ஒருவராகக் கருதப்பட்டார்.
# சகோத்ரபாய் ராய்

**சகோத்ரபாய் தேவி ராய்** (*Sahodrabai Rai*)(30 ஏப்ரல் 1919 - 26 மார்ச் 1981) என்பவர் இந்திய அரசியல்வாதி ஆவார். இவர் இந்தியத் தேசிய காங்கிரசில் உறுப்பினராக இருந்தார். இவர் நான்கு முறை நாடாளுமன்ற உறுப்பினராகப் பணியாற்றினார்.
# சகோத்ரபாய் ராய்

## வாழ்க்கை மற்றும் தொழில்

சாகர் மக்களவைத் தொகுதியிலிருந்து சகோத்ரபாய் தேவி ராய் 1957ஆம் ஆண்டு இந்தியாவின் பொதுத் தேர்தலில் வெற்றி பெற்றார். ராய் இந்தியாவின் 1971 மற்றும் 1980 பொதுத் தேர்தல்களிலும், சாகர் மக்களவைத் தொகுதியிலிருந்தும் தேர்ந்தெடுக்கப்பட்டார். இவர் இந்தியாவின் 2வது, 5வது மற்றும் 7வது மக்களவையில் உறுப்பினராக இருந்துள்ளார். இவர் தாமோவிலிருந்து 3வது மக்களவை உறுப்பினராக இருந்தார்.  
ராய் நவகாளியில் இந்து-முஸ்லிம் ஒற்றுமைக்காக பணியாற்றினார். 1945-ல் ஆங்கிலேயர்களுக்கு எதிராக நடைபெற்ற *சத்தியாகிரகத்தில்* ("உண்மையை வலியுறுத்துதல்" என்று தளர்வாக மொழிபெயர்க்கப்பட்டுள்ளது) பங்கேற்றார். இவரும் 1979-ல் இந்திரா காந்தியுடன் கைது செய்யப்பட்டு ஒரு நாள் சிறையில் அடைக்கப்பட்டார்.
# சகோத்ரபாய் ராய்

## இறப்பு

சகோத்ரபாய் தேவி ராய் மார்ச் 1981-ல் தனது 61 வயதில் இறந்தார்.
# சகோத்ரபாய் ராய்

## மேலும் பார்க்கவும்

- மத்தியப் பிரதேசத்தைச் சேர்ந்தவர்களின் பட்டியல்
# காலிது பின் முகமது அல் நகியான்

## பணி மற்றும் பதவிகள்

2016ஆம் ஆண்டு அமைச்சர் தகுதிநிலையில் பாதுகாப்புத் துறையின் தலைவராக நியமிக்கப்பட்ட இவர், ஐக்கிய அரபு அமீரகத்தின் தேசியப் பாதுகாப்பு துணை ஆலோசகராகவும், அபுதாபி செயல் அலுவலகத்தின் தலைவராகவும் பதவி வகிக்கிறார்.  
2023ஆம் அண்டு மார்ச் 29இல் தனது தந்தை மற்றும் அபுதாபியின் ஆட்சியாளரான *சேக் முகமது பின் சயீது அல் நகியானால்* அபுதாபி அமீரகத்தின் முடிக்குரிய இளவரசராக நியமிக்கப்பட்டார்.
# காலிது பின் முகமது அல் நகியான்

## குடும்பம்

2008ஆம் ஆண்டு திசம்பரில் *சேக்கா பாத்திமா பிந்த் சுரூர் பிந்த் முகமது அல் நகியானை* மணந்த இவருக்கு ஒரு மகனும், இரு மகள்களும் உள்ளனர்.
# சுசீலா கணேசு மவலாங்கர்

**சுசீலா கணேசு மவலாங்கர்** (*Sushila Ganesh Mavalankar*)(4 ஆகத்து 1904 - 11 திசம்பர் 1995) என்பவர் இந்தியச் சுதந்திரப் போராட்ட வீரர் ஆவார். இவர் 1956ஆம் ஆண்டு அகமதாபாத்திலிருந்து முதலாவது மக்களவைக்குப் போட்டியின்றி தேர்ந்தெடுக்கப்பட்டார்.
# சுசீலா கணேசு மவலாங்கர்

## ஆரம்ப கால வாழ்க்கை

இராமகிருஷ்ண கோபிநாத் குர்ஜார் டேட்டின் மகளான சுசீலா, பம்பாய் மாநிலத்தில் 1904 ஆகத்து 4 அன்று பிறந்தார். மேலும் பள்ளிப்படிப்பைப் பல்கலைக்கழக நுழைவு தகுதி முன் வரை படித்தார்.
# சுசீலா கணேசு மவலாங்கர்

## தொழில்

மாவலங்கர் இந்தியச் சுதந்திரப் போராட்டத்தில் தீவிரமாகப் பங்கேற்றுள்ளார். மகாத்மா காந்தியின் அழைப்பின் பேரில் 1942-ல் நடந்த வெள்ளையனே வெளியேறு இயக்கத்தில் பங்கேற்றார். இது பிரித்தானிய அதிகாரிகளால் இவரைச் சிறையில் அடைக்க வழிவகுத்தது. Her term finished the following year. இவர்களது மகன் புருசோத்தம் மாவலங்கரும் பாராளுமன்ற உறுப்பினராக இருந்துள்ளார்.
# பிரதிமா மொண்டல்

**பிரதிமா மொண்டல்** (*Pratima Mondal*)(பிறப்பு 16 பிப்ரவரி 1966) என்பவர் இந்திய அரசியல்வாதி ஆவார். இவர் 2014 முதல் 2019 வரை மேற்கு வங்காளம் ஜெய்நகர் நாடாளுமன்ற உறுப்பினராக இருந்தார். இவர் அகில இந்திய திரிணாமுல் காங்கிரசைச் சேர்ந்தவர்.
# பிரதிமா மொண்டல்

## தனிப்பட்ட வாழ்க்கை

பிரதிமா மொண்டல் 1966 பிப்ரவரி 16 அன்று ஜெய்நகரில் உள்ள கவுர் தாஹா என்ற சிறிய கிராமத்தில் பெங்காலி இந்து குடும்பத்தில் பிறந்தார். இவர் முன்னாள் நாடாளுமன்ற உறுப்பினர் கோபிந்த சந்திர நாஸ்கரின் மகள் ஆவார். பிரதிமா மொண்டல் கல்கத்தா பல்கலைக்கழகத்தில் முதுகலைப் பட்டம் பெற்றவர் ஆவார். இவர் அரசியலுக்கு வருவதற்கு முன்பு மேற்கு வங்காள குடிமைப்பணி சேவை அதிகாரியாக இருந்தார்.
# பிரதிமா மொண்டல்

## அரசியல் வாழ்க்கை

பிரதிமா மொண்டல் 2014 மக்களவைத் தேர்தலில், அகில இந்திய திரிணாமுல் காங்கிரசு வேட்பாளராக ஜெய்நகர் மக்களவைத் தொகுதியில் போட்டியிட்டுப் பதிவான வாக்குகளில் 41.71% வாக்குகளான 4,94,746 வாக்குகளைப் பெற்று வெற்றி பெற்றார். இவர் தனது நெருங்கிய போட்டியாளரான புரட்சிகர சோசலிசக் கட்சியின் சுபாசு நாசுகரை 1,08,384 வாக்குகள் வித்தியாசத்தில் தோற்கடித்தார்.
# சுந்தரவதி நாவல் பிரபாகர்

**சுந்தர்வதி நாவல் பிரபாகர்** (1922-2010) தில்லியைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் எட்டாவது மக்களவையில் கரோல் பாக் மக்களவை உறுப்பினராக இருந்தார்.
# சுந்தரவதி நாவல் பிரபாகர்

## ஆரம்ப கால வாழ்க்கை

சுந்தர்வதி 1922ஆம் ஆண்டு செப்டம்பர் 9 ஆம் தேதி தில்லியில் பிறந்தார். பல்கலைக்கழக நுழைவு தகுதி முன் வரை கல்வி பயின்றார்.
# சுந்தரவதி நாவல் பிரபாகர்

## தொழில்

சுந்தர்வதி இந்திய சுதந்திரப் போராட்டத்தில் ஈடுபட்டு 1942 வெள்ளையனே வெளியேறு இயக்கத்தில் பங்கேற்றார்.
# சுந்தரவதி நாவல் பிரபாகர்

## தனிப்பட்ட வாழ்க்கை

சுந்தர்வதி 1936-ல் இந்தியத் தேசிய காங்கிரசு அரசியல்வாதி நாவல் பிரபாகரை மணந்தார். இந்த இணையருக்கு எட்டு குழந்தைகள் பிறந்தனர். இவர் 24 மார்ச் 2010 அன்று தில்லியில் இறந்தார்.
# கெட்விக் ரெகோ

**கெட்விக் வில்லியம் ரெகோ** (*Hedwig Rego*)(பிறப்பு 16 அக்டோபர் 1937) என்பவர் ஆசிரியர், சமூக ஆர்வலர் மற்றும் பதினொராவது மக்களவையின் (1997) ஆங்கிலோ-இந்திய உறுப்பினர் ஆவார்.
# கெட்விக் ரெகோ

## ஆரம்ப கால வாழ்க்கை

கெட்விக் 1937ஆம் ஆண்டு அக்டோபர் 16ஆம் தேதி ஆந்திரப் பிரதேசத்தின் ஐதராபாத்தில் வில்லியம் ஆண்டனி மைக்கேலுக்கு மகளாகப் பிறந்தார். கோலாப்பூரில் உள்ள சிவாஜி பல்கலைக்கழகம் மற்றும் சிதம்பரம் அண்ணாமலைப் பல்கலைக்கழகம் ஆகியவற்றில் பயின்று முதுகலை மற்றும் இளங்கலை கல்வியியல் பட்டங்களைப் பெற்றார்.
# கெட்விக் ரெகோ

## தொழில்

1977 முதல் 1997 வரை, ரெகோ பெங்களூரில் உள்ள பிராங்க் அந்தோணி பொதுப் பள்ளியில் மூத்த ஆசிரியராக இருந்தார். 1997ஆம் ஆண்டில், ஆங்கிலோ-இந்தியர்களுக்கு ஒதுக்கப்பட்ட இரண்டு இடங்களில் ஒன்றுக்கு, இந்திய நாடாளுமன்றத்தின் கீழ் அவையான மக்களவைக்கு இவரை அரசு பரிந்துரைத்தது.  
ரெகோ கர்நாடக மாநில சிறுபான்மையினர் ஆணையத்தில் பணியாற்றியுள்ளார். பெங்களூர் மற்றும் ஆங்கிலோ-இந்தியன் கில்ட் போன்ற ஆங்கிலோ-இந்திய நிறுவனங்களுடனும் இவர் ஈடுபட்டுள்ளார்.
# பெகூலா

போக்ராவிற்கு அருகில் உள்ள லக்ஷ்மிந்தரா-பெகூலாவின் திருமண அறை என்று கூறப்படும் இடிபாடுகள்]]
**பெகூலா** சிவபுராணம் மற்றும் அசாமிய மற்றும் வங்காள இடைக்கால இதிகாசங்களின் மானசமங்கல் வகைகளில் முதன்மைக் கதாபாத்திரமாகும். இந்த வகையைச் சேர்ந்த பல படைப்புகள் பதின்மூன்றாம் மற்றும் பதினெட்டாம் நூற்றாண்டுகளுக்கு இடையில் எழுதப்பட்டன. இந்த படைப்புகளின் மத நோக்கம் இந்து தெய்வமான மானசாவை புகழ்வதாக இருந்தாலும், பெகூலா மற்றும் அவரது கணவர் **இலக்கிந்தர்** (அல்லது **இலக்சிந்தர்** அல்லது **இலக்சுமிந்தரா**) ஆகியோரின் காதல் கதையை சித்தரிப்பதற்காக இந்த படைப்புகள் மிகவும் பிரபலமானவை.
# பெகூலா

## மற்றொரு பதிப்பு

சம்பக் நகருக்குத் திரும்பிய சந்த் சதாகர் தனது வாழ்க்கையை மீண்டும் கட்டியெழுப்பினார். அவருக்கு ஒரு மகன் பிறந்தான். சிறுவனுக்கு இலக்மிந்தரா என்று பெயரிட்டனர். அதே நேரத்தில் சாஹாவின் மனைவி ஒரு மகளைப் பெற்றெடுத்தாள், அவளுக்கு பெகூலா என்று பெயரிட்டனர். இரண்டு குழந்தைகளும் ஒன்றாக வளர்ந்தார்கள், ஒருவருக்கொருவர் சரியானவர்களாக இருந்தனர், ஆனால் அவர்களின் ஜாதகத்தை கணக்கிடும்போது, திருமண இரவில் இலக்ஷ்மிந்தரா பாம்பு கடியால் இறந்துவிடுவார் என்று கணிக்கப்பட்டது. இருப்பினும், இரண்டு குழந்தைகளும் ஏற்கனவே மானசாவின் பக்தர்களாக இருந்ததால், திருமணம் முடிந்துவிட்டது. சந்த் சதாகர், பாம்புகள் ஊடுருவ முடியாத வகையில் புதிய திருமண அறையைக் கட்டுவதில் கூடுதல் முன்னெச்சரிக்கை எடுத்தார்.  
எவ்வளவோ முன்னெச்சரிக்கை நடவடிக்கைகளையும் மீறி, மானசா தன் வழியைக் காட்டினாள். அவளால் அனுப்பப்பட்ட பாம்பு ஒன்று, லக்ஷ்மிந்தராவைக் கொன்றது. பாம்பு கடியால் இறந்த எவரையும் வழக்கமான முறையில் தகனம் செய்யாமல், அந்த நபர் அதிசயமாக உயிர்ப்பிக்க முடியும் என்ற நம்பிக்கையுடன் ஆற்றின் கீழே ஒரு தெப்பத்தில் மிதக்க அனுமதிக்கப்படுவது வழக்கம். பெகூலா தனது இறந்த கணவனுடன் படகில் செல்ல வேண்டுமென்று வலியுறுத்தினார், அவ்வாறு செய்ய வேண்டாம் என்று மற்றவர்கள் செய்த அனைத்து வேண்டுகோளையும் புறக்கணித்தார். அவர்கள் ஆறு மாதங்கள் பயணம் செய்தனர், கிராமம் கிராமமாக கடந்து, சடலம் சிதையத் தொடங்கியது, கிராம மக்கள் அவளை ஒரு பைத்தியக்காரத்தனமாக நினைத்தார்கள். மானசாவிடம் வேண்டிக் கொண்டே இருந்தாள். பின்னவர் செய்ததெல்லாம் படகு மூழ்காமல் பாதுகாப்பதுதான்.
துர்கா பூஜை பந்தலில் பெகூலாவுடன் இறந்த இலக்கிந்தராவின் சிலை ]]
மானசாவின் வளர்ப்புத் தாய் நேதா தங்கியிருந்த இடத்திற்கு தெப்பம் வந்தது. துவைக்கும் பெண்ணாக பணிபுரிந்த அவர், தெப்பம் நிலத்தைத் தொடும் போது ஆற்றங்கரையில் இருந்தார். மானசாவிடம் பெகூலாவின் நிரந்தர பிரார்த்தனைகளைக் கேட்டு, அவளை மானசாவிடம் அழைத்துச் செல்ல முடிவு செய்தாள். தனது அமானுஷ்ய சக்திகளைப் பயன்படுத்தி, நேதா பெகூலாவையும் இறந்த இலக்ஷ்மிந்தராவையும் சொர்க்கத்திற்கு அழைத்துச் சென்றார். மானசா, "அவரைத் திரும்பப் பெற நீங்கள் தகுதியானவர், ஆனால் உங்கள் மாமனாரை என் வழிபாட்டிற்கு மாற்றுவதாக உறுதியளித்தால் மட்டுமே இதைச் செய்ய முடியும்."  
"நான் செய்வேன்," என்று பெகூலா கூறினார், உடனடியாக வாழ்க்கை தனது இறந்த கணவரின் சடலத்தை அசைக்கத் தொடங்கியது. அவரது சிதைந்த சதை குணமடைந்தது, அவர் கண்களைத் திறந்தார். அவர் பெகூலாவைப் பார்த்து சிரித்தார்.  
நேதாவை வழிகாட்டியாகக் கொண்டு அவர்கள் பூமிக்குத் திரும்பினர். பெகூலா தன் மாமியாரைச் சந்தித்து நடந்த அனைத்தையும் விவரித்தார். அவள் சென்று சந்த் சதாகரிடம் அதைச் சொன்னாள். மானசாவை வழிபடுவதை அவரால் மறுக்க முடியவில்லை, ஆனால் அவர் சிவனிடம் ஏற்கனவே பக்தி கொண்டவராக இருந்ததால், அவர் தனது வலது கையால் அவளை வணங்கவில்லை. எனவே அதற்கு பதிலாக அவர் தனது இடது கையால் தேவிக்கு "அஞ்சலி" கொடுத்தார்.
# பெகூலா

## மரபு வழிப் பெருமை

பெகூலா அசாம், வங்காளம், வங்காளதேசம் மற்றும் மேற்கு வங்கத்தில் மக்களின் மனதைத் தொடர்ந்து கவர்ந்து வருகிறார். அன்பும் தைரியமும் நிரம்பிய பரம மனைவியாக அவள் அடிக்கடி காணப்படுகிறாள். பெகூலாவின் இந்த உருவம் ஜிபானந்த தாஸின் கவிதை ஒன்றில் பிரதிபலிக்கிறது. பெகூலா பெங்காலி மற்றும் காமரூபி கலாச்சாரத்தில் அன்பான மற்றும் விசுவாசமான மனைவியின் உருவகமாக கருதப்படுகிறார்.  
2021 ஆம் ஆண்டில், வங்காளதேச ராக் இசைக்குழு ஷுன்னோ இந்த கதையால் ஈர்க்கப்பட்டு 'பெகூலா' என்ற நாட்டுப்புற-ராக் பாலாட்டை வெளியிட்டது. பாடல் வரிகளை தன்வீர் சவுத்ரி எழுதியுள்ளார்.
# போனிலி கோங்மென்

**போனிலி கோங்மென்** (*Bonily Khongmen*)(25 சூன் 1912 - 17 மார்ச் 2007) என்பவர் இந்தியத் தேசிய காங்கிரசு கட்சியினைச் சார்ந்த இந்திய அரசியல்வாதி ஆவார். இவர் 1952-ல் அசாமின் தன்னாட்சி மாவட்ட மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் முதலாவது மக்களவை உறுப்பினராக இருந்தார். அசாம் சட்டசபையில் துணைச் சபாநாயகராகவும் இருந்துள்ளார்.
# போனிலி கோங்மென்

## ஆரம்ப வாழ்க்கை மற்றும் தொழில்

கோங்மென் வெல்ஷ் சேவை பெண்கள் உயர்நிலைப் பள்ளி, சில்லாங்கிலும், கல்கத்தாவில் உள்ள மறைமாவட்டக் கல்லூரியிலும் படித்தார். 1932 மற்றும் 1946க்கு இடையில், கோலாகாட் பெண்கள் பள்ளி (1932-33), அசாமியப் பெண்கள் பள்ளி, சில்லாங் (1935-1940), மற்றும் சீமாட்டி ரீட் பள்ளி, சில்லாங் (1940-1946) ஆகியவற்றின் தலைமையாசிரியையாகக் கல்விப் பணியாற்றியுள்ளார். இதைத்தொடர்ந்து சட்டசபை துணைச் சபாநாயகராகவும் தேர்வு செய்யப்பட்டார். துணைச் சபாநாயகர் பதவிக்கு வந்த முதல் பெண்மணி என்ற பெருமையைப் பெற்றார், கோங்மென். கோங்மென் 1951ஆம் ஆண்டு முதல் மக்களவைத் தேர்தலில் அசாமின் தன்னாட்சி மாவட்டத் தொகுதியில் போட்டியிட்டார். இந்த தேர்தலில் 54% வாக்குகளைப் பெற்று, 30% வாக்குகளைப் பெற்று இரண்டாம் இடத்தைப் பிடித்த கே. ஜெ. டி. வில்சன் ரீடை தோற்கடித்தார்.
# போனிலி கோங்மென்

## தனிப்பட்ட வாழ்க்கை

கோங்மென் வயலின் வாசித்தல், நூற்பு மற்றும் துணிகளை நெசவு செய்தல், புத்தகங்கள் சேகரிப்பு, தோட்டம், வாசிப்பு மற்றும் பின்னல் ஆகியவற்றில் ஆர்வம் காட்டினார்.
# நிவேதிதா சாம்பாஜிராவ் மானே

**நிவேதிதா சம்பா மானே** (ஆங்கிலம்: Nivedita Sambhajirao Mane; )(பிறப்பு 11 ஏப்ரல் 1963) என்பவர் இந்திய அரசியல்வாதியும் தேசியவாத காங்கிரசு கட்சி மற்றும் சிவசேனாவுடன் தொடர்புடைய அரசியல்வாதி ஆவார். இவர் இந்தியாவின் பதினான்காவது மக்களவை உறுப்பினராக இருந்தார். இவர் தேசியவாத காங்கிரசு கட்சியின் உறுப்பினராக 1999 மற்றும் 2004 ஆகிய இரண்டு முறை மகாராட்டிராவின் இச்சல்கரஞ்சி நாடாளுமன்றத் தொகுதியைப் பிரதிநிதித்துவப்படுத்தினார். 2009ஆம் ஆண்டு தேர்தலில், ஹட்கனாங்கில் ராஜு செட்டியிடம் தோல்வியடைந்தார்.  
சனவரி 10, 2017 அன்று, பணமதிப்பு நீக்கத்தின் விளைவுகளுக்கு எதிரான போராட்டத்தின் ஒரு பகுதியாக புனே-பெங்களூரு தேசிய நெடுஞ்சாலையில் போக்குவரத்தைத் தடுத்ததற்காக மானே, தேசியவாத காங்கிரசு கட்சியின் நாடாளுமன்ற உறுப்பினர் தனஞ்சய் மகாதிக், சட்டமன்ற உறுப்பினர் அசன் முஷ்ரிப், கோலாப்பூர் மாநகரத்தந்தை அசினா பராசு மற்றும் 400 பேர் கைது செய்யப்பட்டனர்.  
மானேயின் மகன் தைர்யஷீல் சம்பா மானே 2019-ல் ஹாத்கணங்கலே மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.
# நிவேதிதா சாம்பாஜிராவ் மானே

## பதவிகளை வகித்தனர்

- 1999: இச்சல்கரஞ்சி-13வது மக்களவை (முதல் முறை) உறுப்பினர்
- 2004: இச்சல்கரஞ்சி-14வது மக்களவை உறுப்பினர் (2வது முறை)
- 2015: கோலாப்பூர் மாவட்ட மத்திய கூட்டுறவு வங்கியின் இயக்குநர்
# உஷா சௌதாரி

**உஷா பிரகாஷ் சௌதாரி** (*Usha Choudhari*)(பிறப்பு 1942) என்பவர் இந்திய அரசியல்வாதியும் இந்தியத் தேசிய காங்கிரசு கட்சியினை சேர்ந்தவரும் ஆவார். இவர் மகாராட்டிர மாநிலம் அமராவதி மக்களவைத் தொகுதியிலிருந்து இரண்டு முறை நாடாளுமன்ற உறுப்பினராகத் தேர்ந்தெடுக்கப்பட்டவர் ஆவார். உஷா சௌதாரி நூற்றுக்கணக்கான கவிதைகளை எழுதி வெளியிட்டுள்ளார்.
# உஷா சௌதாரி

## ஆரம்ப கால வாழ்க்கை

உஷா 22 பிப்ரவரி 1942-ல் மகாராட்டிரம் அமராவதியில் பிறந்தார். உஷா சௌதாரி பள்ளிக் கல்வியை முடித்த பிறகு, சிறீ சிவாஜி கல்வியியல் கல்லூரியில் இளங்கல்வியியல் கல்வி பயின்றார். இவர் கலை மற்றும் கல்வியியலில் முதுகலைப் பட்டம் பெற்றவர்.
# உஷா சௌதாரி

## பணி

உஷா சௌதாரி 1975ஆம் ஆண்டு அமராவதி மாவட்ட மணிலா கூட்டுறவு வங்கியின் தலைவரானார். 1980 இந்தியப் பொதுத் தேர்தலில் அமராவதி மக்களவைத் தொகுயில் இந்தியத் தேசிய காங்கிரசின் வேட்பாளராகப் போட்டியிட்டு வெற்றி பெற்றார். இவர் நாடாளுமன்றத்தின் அரசாங்க உத்தரவாதங்களுக்கான குழுவிலும் (1980-82) மதிப்பீட்டுக் குழுவிலும் உறுப்பினராக (1982-84) பணியாற்றினார். சௌதாரி ஒரு கவிஞரும் ஆவார். இவரது நூறு கவிதைகள் பல்வேறு பத்திரிகைகளில் வெளியிடப்பட்டுள்ளன.
# உஷா சௌதாரி

## தனிப்பட்ட வாழ்க்கை

சனவரி 1959-ல், உஷா சௌதாரி, சிறீ பிரகாஷ் சவுதாரியை மணந்தார். இவருக்கு நான்கு குழந்தைகள் உள்ளனர்.
# தாரா கோவிந்த் சப்ரே

**தாரா கோவிந்த் சப்ரே** (*Tara Govind Sapre*)(1919-1981) என்பவர் இந்திய அரசியல்வாதியும் மகாராட்டிராவினை சேர்ந்தவரும் ஆவார். இவர் இந்தியத் தேசிய காங்கிரசு கட்சியின் சார்பில் நான்காவது மக்களவையில் வடகிழக்கு மும்பை மக்களவை தொகுதியினை பிரதிநிதித்துவப்படுத்தினார்.
# தாரா கோவிந்த் சப்ரே

## ஆரம்ப கால வாழ்க்கை

ஆர். பி. கோவிந்த் ரகுநாத் பார்வேயின் மகளாக, தாரா பம்பாய் மாகாணம் புனேயில் 9 மே 1919-ல் பிறந்தார். இவர்பெர்குசன் கல்லூரியில் பயின்று இளங்கலைப் பட்டம் பெற்றார்.
# தாரா கோவிந்த் சப்ரே

## பணி

தாரா அகில இந்திய மகளிர் மாநாட்டில் உறுப்பினராக இருந்தார். இவர் கேரளாவைச் சேர்ந்தவர் என்பதால், "வெளிமாநிலத்தவர்" என்பதற்காக சிவசேனா இவரது தேர்வை கடுமையாக எதிர்த்தது. இத்தேர்தலில் சப்ரே 156,313 வாக்குகளைப் பெற்று, நான்காவது மக்களவை உறுப்பினரானார்.
# தாரா கோவிந்த் சப்ரே

## தனிப்பட்ட வாழ்க்கை

தாரா 25 மே 1940-ல் கோவிந்த் விட்டல் சப்ரேவை மணந்தார். இவர்களுக்கு இரண்டு மகன்கள் மற்றும் ஒரு மகள் இருந்தனர்.
# பரம்சித் கவுர் குல்சன்

**பரம்சித் கவுர் குல்சன்** (*Paramjit Kaur Gulshan*)(பிறப்பு: ஜனவரி 4, 1949) என்பவர் இந்திய அரசியல்வாதியும் முன்னாள் இந்திய நாடாளுமன்ற மக்களவை உறுப்பினரும் ஆவார். இவர் பரிதாகோட்டை மக்களவைத் தொகுதியினை பிரதிநிதித்துவப்படுத்தியவர் ஆவார். சிரோமணி அகாலிதளத்தின் (சன்யுக்த்) உறுப்பினர் குலசன் பதினான்காவது மக்களவையில் பதிண்டா மக்களவைத் தொகுதி உறுப்பினராகப் பணியாற்றினார். பிரதிநிதித்துவப்படுத்தினார்.
# பரம்சித் கவுர் குல்சன்

## ஆரம்ப கால வாழ்க்கை

குல்சன் பட்டிண்டா மாவட்டத்தில் உள்ள அகாலி ஜலாலில் தன்னா சிங் குல்சன் மற்றும் பசந்த் குல்சன் ஆகியோருக்கு மகளாக 1949-ல் பிறந்தார். மேலும் நிர்மல் சிங்கை மணந்தார் (இவர் பஞ்சாப் மற்றும் அரியானா உயர் நீதிமன்றத்தின் நீதிபதியாக பணியாற்றியுள்ளார். பஞ்சாப் மாநிலத்தின் பாசி பதானா சட்டமன்ற உறுப்பினராக 1978-ல் பணியாற்றினார்) பஞ்சாப் பல்கலைக்கழகத்தில் முதுகலை மற்றும் இளங்கலை கல்வியியல் பட்டத்தினை குருநானக் தேவ் பல்கலைக்கழகத்திலிலிருது பெற்றார்.
# மார்ஜோரி காட்ப்ரே

**மார்ஜோரி காட்ப்ரே** (*Marjorie Godfrey*)(29 மார்ச் 1919 - 27 அக்டோபர் 2003) ஐந்தாவது மக்களவை மற்றும் ஆந்திரப் பிரதேச சட்டமன்றத்தில் ஆங்கிலோ-இந்தியருக்கா பரிந்துரைக்கப்பட்ட சட்டமன்ற நியமன உறுப்பினர் ஆவார்.
# மார்ஜோரி காட்ப்ரே

## ஆரம்ப கால வாழ்க்கை

மார்ஜோரி 1919ஆம் ஆண்டு மார்ச் 29 ஆம் தேதி ஆந்திராவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் இளங்கலைப் பட்டம் பெற்றார்.
# மார்ஜோரி காட்ப்ரே

## தொழில்

கல்வியாளரான, காட்ப்ரே 17 ஆண்டுகள் தேர்வுகள் மற்றும் தேர்வுகளுக்கான கண்காணிப்பாளராகச் செயல்பட்டார். 197-ல் ஐந்தாவது மக்களவைக்குப் பரிந்துரைக்கப்பட்ட இரண்டு ஆங்கிலோ-இந்திய உறுப்பினர்களில் இவரும் ஒருவர். இதற்கு முன், இவர் நான்கு ஆண்டுகள் ஆந்திரப் பிரதேச சட்டப் பேரவையின் நியமன உறுப்பினராகவும், அகில இந்திய ஆங்கிலோ-இந்தியன் சங்கத்தின் நிர்வாகக் குழுவின் துணைத் தலைவராகவும் இருந்தார்.  
காட்ப்ரே மத்திய சமூக நல ஆலோசனைக் குழுவில் பணியாற்றினார். ஆங்கிலோ-இந்தியக் கல்விக்கான மாநிலங்களுக்கு இடையேயான வாரியத்தில் ஆந்திரப் பிரதேசத்தைப் பிரதிநிதித்துவப்படுத்தினார்.
# மார்ஜோரி காட்ப்ரே

## தனிப்பட்ட வாழ்க்கை

10 சனவரி 1949-ல், மார்ஜோரி ஆலன் காட்ப்ரேவை மணந்தார். இத்தம்பதியருக்கு இரண்டு குழந்தைகள் இருந்தனர். இவர் 27 அக்டோபர் 2003 அன்று மாரடைப்பு காரணமாக இறந்தார். ஆந்திரப் பிரதேச தேவாலய குழு மற்றும் ஐதராபாத் கத்தோலிக்க சங்கம் இவரது மறைவுக்கு இரங்கல் தெரிவித்தன.  
மார்ஜோரி மகள் தெல்லா காட்ஃபிரேயும் ஆந்திரப் பிரதேச மாநில சட்டமன்றத்தில் நியமன உறுப்பினராக இருந்துள்ளார்.
# ரமணி துர்வாசுலா

**ரமணி சூர்யகாந்தம் துர்வாசுலா** (*Ramani Durvasula*) ஒரு அமெரிக்க மருத்துவ உளவியலாளர், உளவியல் பேராசிரியர், ஊடக நிபுணர் மற்றும் எழுத்தாளர் ஆவார். இவர், ரெட் டேபிள் டாக், பிராவோ, லைஃப்டைம் மூவி நெட்வொர்க், நேஷனல் ஜியோகிராஃபிக் மற்றும் ஹிஸ்டரி சேனல் மற்றும் *டுடே ஷோ* மற்றும் *குட் மார்னிங் அமெரிக்கா* போன்ற நிகழ்ச்சிகள் உட்பட நாசீசிஸ்டிக் ஆளுமை கோளாறு மற்றும் நாசீசிஸ்டிக் துஷ்பிரயோகம் பற்றி விவாதிக்கும் ஊடகங்களில் தோன்றினார்.
# ரமணி துர்வாசுலா

## ஆரம்ப கால வாழ்க்கை

ரமணி சூர்யகாந்தம் துர்வாசுலா நியூ ஜெர்சியில் உள்ள எங்கிள்வூட்டில் பிறந்தார்.
# ரமணி துர்வாசுலா

## கல்வி

1989 இல், துர்வாசுலா கனெக்டிகட் பல்கலைக்கழகத்தில் உளவியலில் இளங்கலைப் பட்டம் பெற்றார். அவர் 1997 இல் லாஸ் ஏஞ்சல்ஸ்,கலிபோர்னியா பல்கலைக்கழகத்தில் உளவியலில் முதுகலைப் பட்டத்தையும், மேலும் மருத்துவ உளவியலில் தத்துவ முனைவர் பட்டத்தையும் பெற்றுள்ளார்